Imtella' Lulju 19, 2021 Żagħżugħ li spiċċa bil-karozza fi 'swimming pool' insista li l-inċident seħħ għax minflok għafas il-pedala tal-brejk għafas dik tal-gass. Il-każ seħħ f'Colorado, l-Istati Uniti, biż-żagħżugħ u adult li kien fil-karozza jeħilsuha ħafif. Uffiċjali mill-West Metro Fire Rescue ssejħu fuq il-post u tellgħu l-karozza mis-'swimming pool'. Huma tellgħu wkoll filmat ta' din il-ħidma. Il-Pulizija ta' Lakewood tat liż-żagħżugħ ċitazzjoni u anke hi tellgħet ritratti ta' dak li ġara fuq il-paġna tagħha tal-Facebook.